*projekts*

LATVIJAS REPUBLIKAS MINISTRU KABINETS

2019.gada \_\_.\_\_\_\_\_\_\_\_\_\_\_\_ Noteikumi Nr.\_\_

Rīgā (prot. Nr.\_\_ \_\_.§)

**Valsts informācijas resursu, sistēmu un sadarbspējas informācijas sistēmas noteikumi**

Izdoti saskaņā ar
Valsts informācijas sistēmu likuma
5.panta pirmo daļu un 13.panta pirmo daļu

**I. Vispārīgie noteikumi**

Noteikumi nosaka Vides aizsardzības un reģionālās attīstības ministrijas (turpmāk – ministrija) pārziņā esošajā Valsts informācijas resursu, sistēmu un sadarbspējas informācijas sistēmā (turpmāk – VIRSIS) iekļaujamās informācijas apjomu, kā arī tās reģistrēšanas, izmantošanas un apstrādes kārtību.

Noteikumos lietotie termini:

* 1. informācijas resurss - elektroniskā formā, valsts institūcijas rīcībā esošs, tematiski saistītas, strukturētas informācijas kopums, kas ir iekļauts informācijas sistēmā;
	2. tehnoloģisks resurss - valsts institūcijas rīcībā esošs informācijas un komunikācijas tehnoloģiju (turpmāk - IKT) aparatūras vai programmatūras vienību kopums, vai arī atsevišķa vienība;
	3. IKT resurss - valsts institūcijas rīcībā esošs tehnoloģisks un informācijas resurss;
	4. IKT pakalpojums - valsts institūcijas darbību kopums, kas ir saistīts ar valsts institūcijai nodoto valsts pārvaldes funkciju un, kas ir saistīts ar tehnoloģisko resursu vai elektroniskā formā esošu informāciju un, kas tiek veiktas, lai nodrošinātu citas valsts institūcijas vajadzības, kas saistītas ar tās darbību;
	5. tehnoloģisks pakalpojums - IKT pakalpojums, kas ietver ar programmatūru un IKT aparatūru saistītas darbības;
	6. informācijas sistēma - programmatūras kopums, kas ietver datubāzu pārvaldības programmatūru, un kas paredzēts valsts pārvaldes funkciju nodrošināšanai veicot informācijas uzkrāšanu, uzglabāšanu, apstrādi, izmantošanu un iznīcināšanu;
	7. platforma - IKT resursu kopums, kas paredzēts citas valsts institūcijas IKT resursu izvietošanai, lai nodrošinātu pakalpojumu sniegšanu trešajām personām;
	8. informācijas vienība - informācijas resursa satura pamatvienība (datu lauks), ko apraksta datu lauka nosaukums, formāts, garums un citi raksturlielumi;
	9. datu objekts - informācijas vienību grupa, ko nosaka informācijas resursā ietilpstošās informācijas organizatoriskā struktūra;
	10. IKT risinājums - programmatūras, aparatūras, pakalpojumu vai informācijas (zināšanu) kopums vai atsevišķa sastāvdaļa, kas var apmierināt vai apmierina konkrētas vajadzības;
	11. atkārtoti izmantojams IKT risinājums - IKT risinājums kopumā vai tā atsevišķa daļa, vai arī produkts, kas ir paredzēts, lai to atkārtoti izmantotu, veidojot jaunu vai pilnveidojot jau esošu IKT risinājumu;
	12. koplietošanas IKT pakalpojums - IKT pakalpojums, ko paredzēts sniegt vairāk kā vienai valsts institūcijai;
	13. būtisks IKT arhitektūras elements - atkārtoti izmantojams IKT risinājums un koplietošanas IKT pakalpojums;
	14. kartīte - VIRSIS reģistrēta IKT resursa, IKT pakalpojuma vai būtiska IKT arhitektūras elementa detalizēts apraksts;
	15. VIRSIS koordinators - VIRSIS pārziņa norīkota persona, kura pārrauga sistēmā reģistrēto informāciju;
	16. kontaktpersona - par konkrētu IKT resursu reģistra, IKT pakalpojumu reģistra vai būtisku IKT arhitektūras elementu reģistra kartīti atbildīgs valsts institūcijas darbinieks;
	17. valsts institūcijas VIRSIS koordinators – valsts informācijas sistēmas pārziņa norīkota persona, kura nodrošina atbilstošās valsts institūcijas lietotāju reģistrāciju VIRSIS.
1. VIRSIS pārzinis ir ministrija.
2. Ministrija valsts IKT pārvaldības funkciju izpildei izmantojot VIRSIS nodrošina:
	1. vienotu valsts politiku valsts informācijas sistēmu (turpmāk - VIS) un to darbībai nepieciešamo IKT resursu un pakalpojumu uzskaites, attīstības un uzturēšanas jomā;
	2. centralizētu informācijas iegūšanu VIS un to darbībai nepieciešamo IKT resursu un pakalpojumu attīstībai un uzturēšanai;
	3. elektronisko vidi strukturētu datu par VIS un to darbībai nepieciešamajiem IKT resursiem un pakalpojumiem iesniegšanai, aktualizēšanai, saskaņošanai, publicēšanai, uzglabāšanai un arhivēšanai vienuviet.
3. Valsts reģionālās attīstības aģentūra (turpmāk - aģentūra) veic VIRSIS turētāja un personas datu apstrādātāja funkcijas, kā arī īsteno VIRSIS drošības pārvaldību.
4. VIS pārzinis nodrošina un atbild par savā pārziņā esošo VIS datu savlaicīgu iesniegšanu un aktualizēšanu sistēmā šo noteikumu 21., 22., 23., 24 un 25. punktā minētajā kārtībā.
5. VIRSIS lietotājus, to grupas un tiesību apjomu darbam VIRSIS nosaka atbilstoši normatīvajiem aktiem par VIS.
6. Piekļuve VIRSIS tiek nodrošināta aģentūras pārziņā esošajā valsts informācijas sistēmu savietotājā.

**II. VIRSIS darbības kārtība**

1. Ministrija izstrādā sistēmas aprakstu un lietošanas nosacījumus (turpmāk - vadlīnijas), kurā nosaka:
	1. IKT resursu reģistra aprakstu un lietošanas nosacījumus;
	2. IKT pakalpojumu reģistra aprakstu un lietošanas nosacījumus;
	3. būtisku IKT arhitektūras elementu reģistra aprakstu un lietošanas nosacījumus.
2. VIRSIS pārzinis vadlīnijas ievieto tīmekļvietnē www.varam.gov.lv.
3. Piekļuve VIRSIS datiem, to iekļaušana un aktualizēšana tiek nodrošināta tikai identificētiem un autorizētiem VIRSIS lietotājiem. VIRSIS nodrošina iespēju veikt VIRSIS lietotāja identitātes pārbaudi (identifikāciju).
4. VIS pārzinis iesniedz ministrijā iesniegumu par valsts institūcijas VIRSIS koordinatora izveidi VIRSIS. Iesnieguma veidlapa ir pieejama aģentūras pārziņā esošajā valsts informācijas sistēmu savietotājā.
5. VIRSIS pārzinis nodrošina iespēju pilnvarot VIRSIS lietotāja pārstāvēto institūciju reģistrēt attiecīgos VIRSIS lietotājus, kā arī piešķirt, atteikt vai anulēt VIRSIS lietotāju piekļuves tiesības.
6. Valsts institūcijas VIRSIS koordinatora nodrošina VIRSIS lietotāja reģistrēšanu.

**III. VIRSIS iekļaujamā informācija un tās apjoms**

1. VIRSIS sastāv no valsts IKT resursu reģistra, IKT pakalpojumu reģistra un būtisku IKT arhitektūras elementu reģistra.
2. VIS pārzinis VIRSIS iekļauj un aktualizē datus, ja tā pārziņā ir:

IKT resurss:

* + 1. tehnoloģiskie resursi:

16.1.1.1. aparatūra (infrastruktūra);

16.1.1.2. programmatūra:

16.1.1.2.1. informācijas sistēma;

16.1.1.2.2. tīmekļa pakalpe / API;

16.1.1.2.3. platforma;

16.1.1.2.4. cita programmatūra.

* + 1. informācijas resurss, tajā skaitā datu objekts.

IKT pakalpojums:

* + 1. tehnoloģiskie pakalpojumi, tajā skaitā:

16.2.1.1. aparatūra (infrastruktūra);

16.2.1.2. programmatūra:

16.2.1.2.1. informācijas sistēma;

16.2.1.2.2. tīmekļa pakalpe / API;

16.2.1.2.3. platforma;

16.2.1.2.4. cita programmatūra.

* 1. būtiskie IKT arhitektūras elementi:
		1. atkārtoti izmantojamie IKT risinājumi;
		2. koplietošanas IKT pakalpojumi.
1. VIRSIS fizisko personu dati tiek apstrādāti ar mērķi:

nodrošināt VIRSIS lietotāja identifikāciju un autorizāciju;

identificēt par konkrētas VIRSIS kartītes saturu atbildīgo kontaktpersonu;

nodrošināt iespēju sazināties ar kontaktpersonu.

1. VIRSIS tiek iekļauta šāda informācija par kontaktpersonu:

vārds, uzvārds un personas kods;

darbavietas tālruņa numurs;

darbavietas elektroniskā pasta adrese.

1. Informācija par kontaktpersonu VIRSIS tiek uzglabāta:

tiešsaistē tik ilgi, kamēr kontaktpersona saglabā darba attiecības ar kartītē norādīto VIS pārzini;

10 gadus pēc kontaktpersonas nomaiņas kartītē (kartīti arhivējot).

VIRSIS var tikt iekļauta:

vispārpieejama informācija Informācijas atklātības likuma izpratnē;

informācija par finansējumu.

**IV. VIRSIS iekļaujamās informācijas reģistrēšanas, izmantošanas un apstrādes kārtība**

1. VIS pārziņa noteiktā kontaktpersona informēšanai un saziņai ar VIRSIS koordinatoru izmanto e-pasta adresi virsis.koordinators@varam.gov.lv.
2. VIS pārzinis iekļauj un aktualizē VIRSIS datus, tajā skaitā ierosina datu arhivēšanu trīs darbdienu laikā pēc aktuālās informācijas iegūšanas par savā pārziņā esošajiem šo noteikumu 16. punktā minētajiem datiem
3. Lai VIRSIS izveidotu un nopublicētu jaunu kartīti:
	1. kontaktpersona sagatavo kartītes melnrakstu un informē VIRSIS koordinatoru par publicējamo kartīti;
	2. VIRSIS koordinators 10 darbdienu laikā izvērtē sagatavotās kartītes melnraksta atbilstību publicēšanai;
	3. ja VIRSIS koordinators konstatē nepilnības sagatavotās kartītes melnrakstā, VIRSIS koordinators nosūta informāciju par nepieciešamajiem precizējumiem uz kontaktpersonas e-pasta adresi;
	4. jaunu kartīti VIRSIS publicē VIRSIS koordinators.
4. Lai aktualizētu VIRSIS datus:
	1. ja aktualizējamos datus ir nepieciešams saskaņot ar VIRSIS koordinatoru, kontaktpersona informē VIRSIS koordinatoru par aktualizēto publicējamo kartīti;
	2. VIRSIS koordinators 10 darbdienu laikā izvērtē aktualizētās kartītes atbilstību publicēšanai;
	3. ja VIRSIS koordinators konstatē nepilnības aktualizētajā kartītē, VIRSIS koordinators nosūta informāciju par nepieciešamajiem precizējumiem uz kontaktpersonas e-pasta adresi;
	4. ar VIRSIS koordinatoru saskaņojamās aktualizētās kartītes publicē VIRSIS koordinators;
	5. aktualizētās kartītes, kuras nav jāskaņo ar VIRSIS koordinatoru, publicē kontaktpersona.
5. Kartītes arhivēšana:
	1. kontaktpersona sagatavo kartīti arhivēšanai un informē VIRSIS koordinatoru par arhivējamo kartīti;
	2. VIRSIS koordinators 10 darbdienu laikā izvērtē arhivējamās kartītes atbilstību arhivēšanai;
	3. ja VIRSIS koordinators konstatē nepilnības arhivējamajā kartītē, VIRSIS koordinators nosūta informāciju par nepieciešamajām darbībām nepilnību novēršanai uz kontaktpersonas e-pasta adresi;
	4. kartīti sistēmā arhivē VIRSIS koordinators.

VIS pārzinis atbild par VIRSIS sniegtās informācijas patiesumu un aktualitāti.

VIRSIS iekļauto informāciju VIRSIS uztur pastāvīgi.

Ministrija VIRSIS vispārpieejamo informāciju atvērto datu veidā publicē Latvijas Atvērto datu portālā (https://data.gov.lv). VIRSIS publiski pieejamie dati Latvijas Atvērto datu portālā tiek atjaunināti ne retāk kā reizi mēnesī.

Likvidējot VIRSIS, ministrija tajā iekļauto informāciju nodod glabāšanai Latvijas Nacionālajā arhīvā.

**V. Noslēguma jautājumi**

1. VIS pārziņi, kuru pārziņā ir VIS un šo noteikumu 16. punktā minētie dati, nodrošina datu iekļaušanu vai aktualizēšanu VIRSIS sešu mēnešu laikā no šo Ministru kabineta noteikumu spēkā stāšanās dienas.
2. Šo noteikumu 16.1.1.1.apakšpunkts stājas spēkā 2021.gada 4.janvārī.
3. VIRSIS pārzinis:

līdz 2019. gada 31.oktobrim ievieto tīmekļvietnē www.varam.gov.lv šo noteikumu 9. punktā minētās vadlīnijas;

līdz 2019. gada 31.oktobrim nodrošina VIRSIS izveidošanu un tās pieejamību VIRSIS lietotājiem.

Ministru prezidents A.K. Kariņš

Vides aizsardzības un reģionālās attīstības
ministrs J.Pūce

Iesniedzējs:

Vides aizsardzības un reģionālās attīstības
ministrs J.Pūce

Vizē:

Vides aizsardzības un reģionālās attīstības
ministrijas valsts sekretārs E.Balševics

R.Guds

67026525

rihards.guds@varam.gov.lv